stanford-oval/wikipedia huggingface dataset:
Bernd Mayländer
DTM-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1995 | Persson Motorsport | HOC1 13 | HOC2 NC | AVU1 Kesk. | AVU2 18 | NOR1 16 | NOR2 7 | DIE1 9 | DIE2 10 | NÜR1 11 | NÜR2 11 | ALE1 13 | ALE2 Kesk. | HOC1 9 | HOC1 8 |  |  |  |  |  |  | 12 | 20. |
| 2001 | Manthey Racing | HOCQR 9 | HOCCR 9 | NÜRQR 11 | NÜRCR 20 | OSCQR   | OSCCR   | SACQR   | SACCR   | NORQR   | NORCR   | LAUQR 8 | LAUCR 13 | NÜRQR 5 | NÜRCR 7 | A1RQR 9 | A1RCR Kesk. | ZANQR Kesk. | ZANCR DNS | HOCQR 2 | HOCCR 1 | 28 | 11. |
| 2002 | Manthey Racing | HOCQR   | HOCCR   | ZOLQR 19 | ZOLCR 16 | DONQR 14 | DONCR 9 | SACQR 19 | SACCR 13 | NORQR 11 | NORCR 8 | LAUQR 17 | LAUCR Kesk. | NÜRQR 21† | NÜRCR 14 | A1RQR 16 | A1RCR Kesk. | ZANQR 17 | ZANCR 11 | HOCQR 12 | HOCCR Kesk. | 0 | 19. |
| 2003 | Persson Motorsport | HOC 11 | ADR 10 | NÜR 17 | LAU 16 | NOR Kesk. | DON 12 | NÜR 14 | A1R 15 | ZAN 16 | HOC 20† |  |  |  |  |  |  |  |  |  |  | 0 | 19. |
| 2004 | Team Rosberg | HOC 14 | EST 18 | ADR Kesk. | LAU Kesk. | NOR 13 | SHA DNS | NÜR 15 | OSC 19 | ZAN 15 | BRN 16 | HOC 14 |  |  |  |  |  |  |  |  |  | 0 | 20. |
Aiheesta muualla

Kuvia tai muita tiedostoja aiheesta Bernd Mayländer Wikimedia Commonsissa
Nummenpään koulu

| Nummenpään koulu |
| --- | --- |
Sijainti:  Leppälammentie 69, 01860 Perttula
Koordinaatit:  60.4413°N, 24.6874°E
Tyyppi:  suomenkielinen alakoulu
Rehtori:  Sallamaaria Aalto
Luokat:  1–6
Verkkosivut
Nummenpään koulu oli Nurmijärven Perttulan Nummenpäässä toiminut suomenkielinen alakoulu (luokka-asteet 1–6).
Yksityisetsivä

Sherlock Holmes on kirjallisuudessa yksityisetsivän henkilöitymä
Yksityisetsivä on ammattilainen, jonka yksityiset henkilöt, yritykset tai muut yhteisöt voivat palkata suorittamaan tutkimuksia puolestaan rikosten ehkäisemiseksi tai paljastamiseksi. Asemaltaan yksityisetsivä ei ole poliisi tai muu viranomainen.
Ensimmäisen yksityisetsivätoimistona pidettävän organisaation perusti vuonna 1833 Eugène-François Vidocq, myös La Sûreté Nationalen ensimmäisenä johtajana (1811) tunnettu ranskalainen entinen sotilas ja kaapparikapteeni. Pariisissa toiminut organisaatio oli nimeltään Le Bureau des renseignements universels pour le commerce et l’industrie (”Kaupan ja teollisuuden yleistietotoimisto”).
Yksityisetsivän asema eri maissa nykyään

Saksassa yksityisetsivästä käytetään nimitystä Privatdetektiv. Heillä ei ole erityisiä oikeuksia tai valtuuksia vaan he toimivat jokamiehenoikeuksilla. Ennen yrityksen perustamista kauppakamari tarkistaa etsiväksi haluavan rikosrekisteriotteen, samalla tavoin kuinselvennä tiettyjä toimialoja (Vertrauensgewerbe) koskevien säädösten nojalla.
Itävallassa käytetään etsivätoimistosta nimitystä Berufsdetektiv ja niiden työntekijöiden nimitys on Berufsdetektiv-Assistent. Toimiala on säännelty ja toiminta edellyttää erityisen tutkinnon suorittamista, laissa määrättyjen velvollisuuksien noudattamista ja erityistä luotettavuutta. Oikeudet ja velvollisuudet on esitetty kaupallista toimintaa eri toimialoilla säätelevässä Gewerbeordnung (GewO) -laissa.
Isossa-Britanniassa oikeudet myöntää yksityisetsivien ja etsivätoimistojen toimilupia annettiin Security Industry Authority 
-elimelle. Koska sen resursseja on leikattu, on toimivaltuuksien myöntäminen toistaiseksi keskeytetty eikä Isossa-Britanniassa ole valtiollista yksityisetsivien ja etsivätoimistojen toimiluvan myöntäjää.
Yksityisetsivä Suomessa

Yksityisetsivä Suomessa tarkoittaa henkilöä, joka ammattimaisesti tutkii, selvittää tai hankkii tietoa toimeksiantosopimukseen perustuen hänen toimialaansa kuuluvista asioista lain suomin keinoin olematta poliisi taikka muukaan viranomainen. Suomessa osa yksityisetsivistä tai yksityisetsivätoimistoista on organisoitunut Suomen yksityisetsivä- ja lakitoimistoliittoon. Yksityisetsivä on siviili, mutta vartioimistehtävää suorittaessaan hänellä on tietyin edellytyksin korotettu rikosoikeudellinen suoja sekä yksityisistä turvallisuuspalveluista annetun lain mukaiset vartijan oikeudet ja velvollisuudet sekä oikeus kantaa voimankäyttövälineitä niissä tehtävissä, joissa vartioimisliikkeen vastaava hoitaja niiden käyttöä perustellusti edellyttää.
Yksityisetsivätoimisto (ts. vartioimisliike) on yleensä turvallisuusalan elinkeinoluvan voimin toimiva yritys tai toiminimi. Yksityisistä turvallisuuspalveluista annettu laki antaa velvoitteet muun lainsäädännön lisäksi yksityisetsiväelinkeinoa harjoittavalle.
Yksityisetsivät tarjoavat palveluksiaan sekä yrityksille että yksityishenkilöille. Yksityisetsivä voi suorittaa yrityksen toimeksiannosta sisäistä tarkkailua, kuten tarkkailla yrityksessä tapahtuvaa hävikkiä tai selvittää tietovuotoja tai tehdä koeostoja esiintyen asiakkaana. Yritys voi selvityttää kilpailijoiden epärehellistä toimintaa yksityisetsivätoimiston avulla lainsäädännön asettamia rajoja noudattaen.
Yksityishenkilön toimeksiannosta yksityisetsivä voi kerätä näyttöä esimerkiksi uskottomuudesta, perheväkivallasta tai asiakkaan naapurien aiheuttamista häiriöistä.
Mikäli sisäasiainministeriön myöntämässä vartioimisliikeluvassa ei ole alueellisia ehtoja tai rajoituksia eikä toimeksiannon solmimiseen taikka vartiointitehtäviin liittyviä rajoituksia, voi yksityisetsivätoimintaa harjoittava yritys suorittaa ansiotarkoituksessa myös muitakin vartioimisliikkeelle tarkoitettuja tehtäviä.
Vakuutusyhtiöt saattavat käyttää yksityisetsivätoimiston palveluksia esimerkiksi vakuutuspetoksen selvittämiseksi.
Yksityisetsivätoiminnan kaikki toimet ja tiedonhankkimiskeinot perustuvat lakiin. Esimerkiksi tilojen tarkkailu ja kuuntelu teknisesti, puhelujen kuuntelu, kotirauhan rikkominen tai näihin verrattava toiminta ei ole Suomessa voimassa olevan lainsäädännön mukaan sallittua, poikkeuksena viranomaisten pakkokeinolain mukaiset toimenpiteet jotka saattavat vaatia tuomioistuimen päätöksen ollakseen laillisesti toteutettavissa.
Suomessa toimeksiantoon perustuva rikoksenpaljastaminen on luvanvaraista. Yksityisetsivätoimistolla on oltava voimassa oleva turvallisuusalan elinkeinolupa, poliisihallituksen hyväksymä ja tehtävään asettama vastaava hoitaja, joka on suorittanut hyväksytysti ammatillisesta aikuiskoulutuksesta annetun lain (631/1998) mukaisesti järjestettyyn turvallisuusvalvojan erikoisammattitutkintoon sisältyvät tietyt tutkinnon osat. Nämä on määritelty vastaavan hoitajan koulutukseksi vartioimisliikkeen vastaavan hoitajan ja vartijan koulutuksesta annetun sisäasiainministeriön asetuksen (780/2002) 1§ :ssä.
Yksityisetsivät kirjallisuudessa

Yksityisetsivien toiminta on perustana omalle rikoskirjallisuuden lajityypilleen, salapoliisiromaanille, jonka nimessä näkyy yksityisetsivän vanha ja epävirallinen nimitys.
Yksityisetsivä on kirjallisesti kiehtova hahmo muodostaessaan vaihtoehdon rikoksia selvittävälle viranomaiselle, poliisille. Salapoliisiromaanissa voidaan esimerkiksi asettaa vastakkain yksityisetsivän oivalluskyky ja poliisin suuremmat, mutta jäykästi toimivat voimavarat ja toisaalta luoda jännitteitä kahden, poliisiin varauksellisesti suhtautuvan yksityishenkilön, rikollisen ja yksityisetsivän väliselle suhteelle.
Aiheesta muualla

Kuvia tai muita tiedostoja aiheesta Yksityisetsivä Wikimedia Commonsissa
Baijerin Isabella

| Isabelle von Bayern |
| --- | --- |
 
Ranskan kuningatar
Valtakausi:  17. heinäkuuta 1385 – 21. lokakuuta 1422
Kruunajaiset:  23. elokuuta 1389

Syntynyt:  noin 1370
Kuollut:  1435 (64–65 vuotta) Pariisi
Puoliso:  Kaarle VI
Lapset:  Charles  Jeanne Isabelle Jeanne Charles Marie Michelle Louis Jean Catherine  Kaarle VII   Philippe
Suku:  Wittelsbach
Isä:  Stefan III
Äiti:  Taddea Visconti
Uskonto:  roomalaiskatolilaisuus
Isabelle von Bayern (ransk. Élisabeth de Bavière, Isabeau de Bavière; saks. Elisabeth von Bayern); (1371 – syyskuu 1435 Pariisi, Ranskan kuningaskunta) oli saksalainen herttuatar, Kaarle VI:n puolisona Ranskan kuningatar vuosina 1385–1422, joka toimi käytännössä maan hallitsijana miehensä ajoittaisen mielisairauden aikoina vuoden 1392 jälkeen.
Suku

Isabelle oli Baijeri-Ingolstadtin herttua Stefan III:n (saks. Stephan der Kneißl, 1337–1413) ja tämän ensimmäisen puolison, milanolaiseen hallitsijasukuun kuuluneen Taddea Viscontin (1351–1381) tytär. Hänen vanhempi veljensä oli Baijerin herttua Ludvig VII Parrakas (saks. Ludwig der Bärtige, n. 1368–1447), joka vietti useita vuosia Ranskassa. Hän kuului Wittelsbachin sukuun.
Kuningatar

Isabelle avioitui Kaarle VI:n kanssa vuonna 1385. Kaarlen mielisairaus ilmeni ensimmäisiä kertoja vuonna 1392. Isabelle yritti hakea miehelleen apua sekä lääketieteellisin että hengellisin keinoin. Heille syntyi ainakin kuusi lasta vuosina 1393–1403. Kuninkaan sairausjaksojen pahentuessa tämä ei enää tuntenut vaimoaan. Isabelle haki lohtua muista miehistä, ensin langostaan Orléansin herttua Louis I:stä ja tämän murhan jälkeen Burgundin herttua Juhanasta. Burgundin herttua Juhana I Peloton liittoutui ensin Isabellen kanssa tämän poikaa Kaarlea vastaan, mutta siirtyi Kaarlen puolelle Isabelleä ja englantilaisia vastaan.
Hänen vaikuttavin poliittinen tekonsa oli Troyesin rauhansopimuksen allekirjoittaminen vuonna 1420. Sopimuksen mukaan Ranskan kruununperijäksi tulisi Kaarle VI:n pojan sijasta Englannin Henrik V, joka avioitui Isabellen ja Kaarlen tyttären, Catherine de Valois’n kanssa.
Taiteiden suosija

Kuten monet Valois-suvun jäsenet, Isabelle keräsi ja arvosti taidetta. Hän rakasti jalokiviä sekä koruja ja vaikutti ylellisten ronde-bosse tekniikalla tehtyjen esineitten valmistukseen, joka oli kehitetty tuohon aikaan emaloinnilla päällystettyjen kultaesineitten valmistamiseksi. Asiakirjatiedot viittaavat siihen, että hän teki useita näitten pienoisveistosten tilauksia pariisilaisilta kultasepiltä.
Aiheesta muualla

Kuvia tai muita tiedostoja aiheesta Baijerin Isabella Wikimedia Commonsissa
Kuningatar Isabella ja Kaarle VI tekemässä Troyesin rauhansopimusta. Chroniques de Jean Froissart, n. 1470-1472
Kirjailija Christine de Pisan antaa kirjansa Épîtres du Débat sur le Roman de la Rose uudenvuodenlahjaksi kuningatar Isabellalle. Miniatyyri teoksesta The Book of the Queen (Christine de Pizanin eri teoksia), n. 1410-1414
"Das Goldenes Rössl" (Pienen kultaisen hevosen pyhäkkö) 62 cm ,12 kg pienoisalttari kullattua hopeaa, kultaiset hahmot  emaloitu. Isabellan uudenvuodenlahja Kaarle V:lle 1404, joka polvistuu Neitsyt Marian edessä.
Sauli Saarinen

Sauli Saarinen, Temppeliaukion kirkko 2022
Sauli Saarinen on suomalainen kapellimestari ja muusikko. Hän on opiskellut trumpetin soittoa Tampereen konservatoriossa ja musiikin johtamista Sibelius-Akatemiassa, Universität für Musik und darstellende Kunst Wien -musiikkikorkeakoulussa, sekä professori Jorma Panulan luotsaamassa Panula-Akatemiassa. Hän valmistui musiikin maisteriksi Sibelius-Akatemiasta vuonna 2022.
Saarinen työskentelee kapellimestarina Puolustusvoimien varusmiessoittokunnassa. Aikaisemmin hän työskenteli trumpetistina Kaartin soittokunnassa, sekä trumpetistin sijaisena Vaasan ja Porin kaupunginorkestereissa. Saarinen on johtanut mm. Juhani Nuorvalan Flash Flash -oopperan Espoon kaupunginteatterin ensi-illan vuonna 2019, sekä Tze Yeung Hon Minn(i)e -oopperan maailmanensi-illan Tallinnassa vuonna 2021.
Pekka Myrberg

Pekka Myrberg vuonna 1922.
Pekka Juhana Myrberg (30. joulukuuta 1892 Viipuri – 21. heinäkuuta 1976 Helsinki) oli suomalainen matemaatikko ja tiedevaikuttaja, joka toimi myös  Helsingin yliopiston  kanslerina.
Myrberg henkilönä

Myrberg kuului niihin suomalaisiin, jotka nousivat yhteiskunnan huipulle vaatimattomista oloista: Viipurin Kolikkoinmäeltä. Sieltä Myrberg raivasi tiensä suomalaisen yhteiskunnan huipulle ja suuresti arvostetuksi tiedemieheksi kahden perusominaisuuden avulla: poikkeuksellisen lahjakkuuden ja suunnattoman tarmonsa ansiosta. Hän ei koskaan unohtanut karjalaisia juuriaan Helsingin vuosinakaan, vaan kertoi tavoilleen uskollisena värikkäästi omasta lapsuudestaan, mitenkään häpeilemättä vaatimattomia lähtökohtiaan. Usein hän palasi Karjalan maisemiin kesänviettoon myöhempinäkin vuosina ennen kuin alue pakkoluovutettiin talvisodan jälkeen Neuvostoliitolle. Myrbergillä oli keskeinen asema muun muassa Viipurilaisessa Osakunnassa monien vuosien ajan. Myrberg oli tunnettu kuivasta, brittiläistyylisestä huumoristaan. Hän oli ihmisenä poikkeuksellisen lahjakas ja nopeaälyinen, mitä kuvaa hänen väittelynsä vain 24-vuotiaana. Tähän Myrbergin osaltaan pakotti hyvin tiukka taloudellinen tilanne – ei mikään harvinaisuus noina aikoina. Opettajansa Ernst Lindelöfin mukaan Myrberg oli aivan huipputason matemaatikko.
Myrbergin nopeudesta on monia kertomuksia. Ylioppilastutkinnon matematiikan kokeen 10 tehtävää hän ratkaisi 40 minuutissa ja poistui koesalista vastauksensa puhtaaksi kirjoitettuna puolentoista tunnin kuluttua kokeen alusta. Vuonna 1922 Myrberg osallistui Jablonowski-seuran kilpailuun, jossa tehtävänä oli etsiä algebrallisen yhteenlaskukaavan toteuttavat analyyttiset funktiot. Kun Myrbergin sai tiedon kilpailusta, nelivuotisesta kilpailuajasta oli enää 10 kuukautta jäljellä.  Myrberg ratkaisi ongelman täydellisesti ja voitti kilpailun. Ollessaan kerran vierailevana tutkijana Göttingenissä hän järjesti matemaatikoille 100 metrin juoksukilpailun ja voitti sen itse.
Myrbergin puoliso vuodesta 1921 oli Ilona Elisabet Kaltimo. Heidän poikansa Lauri Myrberg oli myös Helsingin yliopiston matematiikan professori samoin kuin heidän vävynsä Kalle Virtanen. Ilona Myrbergin kuoltua vuonna 1957 P.J. Myrberg solmi avioliiton Teknillisen korkeakoulun kirjastonhoitajan fil. maist. Marjatta Havun kanssa. Marjatta Myrberg on toinen niistä kahdesta suomalaisesta, jolle on myönnetty  ylikirjastonhoitajan arvonimi.
Dionýsios Kásdaglis

| Mitalit | Mitalit | Mitalit |  |
| --- | --- | --- | --- |
|  Vuoden 1896 olympialaisten tennisfinaali. |  Vuoden 1896 olympialaisten tennisfinaali. |  Vuoden 1896 olympialaisten tennisfinaali. |  |
Miesten tennis
|  Olympialaiset  |  Olympialaiset  |  Olympialaiset  |  |
Maa:   Kreikka
|  Hopeaa | Ateena 1896 | kaksinpeli |  |
|  Hopeaa | Ateena 1906 | nelinpeli |  |
Maa:   Egypti
|  Hopeaa | Ateena 1896 | nelinpeli |  |
Dionýsios tai Dimítrios Kásdaglis (kreik. Διονύσιος/Δημήτριος Κάσδαγλης, 10. lokakuuta 1872 Salford, Yhdistynyt kuningaskunta – 1931) oli egyptinkreikkalainen tennispelaaja ja olympiamitalisti, joka oli kotoisin Aleksandriasta ja edusti siellä toimivaa urheiluseuraa. Hän osallistui Ateenan olympialaisiin 1896, joissa hän oli mukana kummassakin tennisturnauksessa. Kásdaglis selvisi finaaliin niissä mutta hävisi kummatkin. Kaksinpelissä hänet kukisti Yhdistyneen kuningaskunnan John Pius Boland. Kásdaglis pelasi nelinpelissä Dimítrios Petrokókkinoksen kanssa. Kansainvälinen olympiakomitea laskee hänet kreikkalaiseksi kaksinpelin tilastoissa mutta egyptiläiseksi nelinpelissä, joten pari oli sekapari. He selvittivät tiensä finaaliin, jossa tie nousi pystyyn Kásdagliksen kaksinpelissä voittanutta Bolandia sekä saksalaista Friedrich Traunia vastaan. Kásdaglis osallistui myös Ateenan välikisoihin 1906, joissa hän voitti hopeaa nelinpelissä yhdessä Ioánnis Bálliksen kanssa. Samoissa kisoissa hän osallistui myös kaksin- ja sekanelinpeleihin, joissa hän ei kuitenkaan voittanut mitaleita.
Myös Dionisioksen veli Xenofón oli tennispelaaja. Dionýsioksella oli myös Yhdistyneen kuningaskunnan kansalaisuus.
Sirius (täsmennyssivu)

Sirius tarkoittaa muun muassa seuraavia:
Sirius, tähtitaivaan kirkkain tähti, Ison koiran tähdistössä
Jyväskylän Sirius, Jyväskylän seuduilla toimiva tähtitieteellinen yhdistys
Sirius, kerrostalo Helsingissä, Fabianinkatu 4 / Pohjoinen Makasiinikatu 7
Sirius, Pohjoismaihin ja Suomeen digitelevisiolähetyksiä välittävä satelliitti
Sirius Satellite Radio, yhdysvaltalainen satelliittiradiopalveluntarjoaja
Sirius B, Therionin albumi
Sirius Musta eli Anturajalka, Harry Potter -kirjoissa esiintyvä henkilöhahmo
Sirius Passet, kambrikautinen fossiiliesiintymä
IK Sirius, uppsalalainen urheiluseura
Sirius, yksi Ginga Densetsu Weed: Orionin mangahahmoista
Gekkan Shōnen Sirius, japanilainen mangalehti
Sirius 1, Chuck Peddlen suunnittelema mikrotietokone
Sirius, brittiläisen rockyhtye The Alan Parsons Projectin kappale vuodelta 1982.
Aluksia

HMAS Sirius, Australian kuninkaallisen laivaston tukilaiva
S/S Sirius, ruotsalainen rahtilaiva, joka ajoi 1944 Säpin saaren lähistöllä navigointivirheen vuoksi karille
NRP Sirius (P1154), Portugalin laivaston Bellatrix-luokan partioalus
HMS Sirius (1786), kuudennen luokan aluks
HMS Sirius (1797), 36-tykkinen viidennen luokan alus
HMS Sirius (1813), Lively-luokan viidennen luokan alus
HMS Sirius (1868), Eclipse-luokan potkurikorvetti
HMS Sirius (1892), Apollo-luokan panssarikansiristeilijä
HMS Sirius (82), Dido-luokan ilmatorjuntaristeilijä
HMS Sirius (F40), Leander-luokan fregatti
HMS Sirius (1903), Spica-luokan 1. luokan torpedovene
HMS Sirius (T122), Spica-luokan torpedovene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sirius”, voi hakea sivunnimihaulla, laajalla sivunnimihaulla tai tekstihaulla.
Transformers: Armada

| Transformers: Armada |
| --- | --- |

超ロボット生命体トランスフォーマー マイクロン伝説   (Super Living-Robot Transformer The legend of Micron)
Genre: seikkailu, sci-fi, mecha 
TV-anime
Ohjaaja: Hidehito Ueda
Studio: Aeon Inc
Lähetyskanavat:  MTV3
Alkuperäinen lähetyskierros: –
Jaksojen määrä: 52 
Transformers: Armada (Chō Robotto Semetai Toransufōmā: Maikuron Densetsu) on Aeon Inc. studion tuottama animesarja, joka aloitti uuden jatkumon Transformers-universumissa vuonna 2002. Sarja on myös Unicron-trilogian ensimmäisen osa. Sarjaan kuului myös Hasbron ja Takaran tuottama lelusarja vuosina 2002-2003. Sarja esitettiin poikkeuksellisesti Yhdysvalloissa ensin vuonna 2002 elokuussa ja Japanissa 10. tammikuuta 2003. Suomessa sarjaa esitettiin MTV3 kanavalla lauantaisin 6. syyskuuta 2003 - 23. heinäkuuta 2005 välisenä aikana.
Tarina alkaa siitä, kun Cybertronin suuresta sodasta on kulunut noin 4 miljoonaa vuotta, kun kolme nuorta lasta vahingossa aktivoivat aluksen, joka lähettää signaaleja Cybertroniin. Decepticonit näkevät tilaisuutensa tulleen napata Mini-Conit, joiden avulla he suunnittelevat voittavansa sodan Autobotteja vastaan. Nyt sekä Autobotit että Decepticonit matkaavat maapallolle napatakseen Mini-Conit, jotka yhdistettynä isompaan transformeriin antavat lisävoimia. Näin alkoi jälleen sota Autobottien ja Decepticonien kesken.
Sarjakuva

Sarjakuvaa alkoi julkaista yhtiö nimeltä Dreamwave, vuonna 2002. Sarjakuva edusti Transformereiden uutta tulemista. Sarjan alussa käsikirjoittajana toimi Chris Sarracini, jonka jälki oli kuitenkin erittäin heikkoa. Armada keskittyi lapsipäähenkilöiden ja Miniconien välisiin seikkailuihin ja kehnoon tilannekomiikkaan. Myöskään itse transformereista ei ollut suurempaa ihmettä. Sarja vaikutti pitkään putoavan kuoppaan, mutta yllättäen tilanne muuttui, kun kirjoittajaa vaihdettiin ja puikkoihin tuli Transformers-veteraani Simon Furman, joka korjasi virheet. Sarja muuttui iloisesta pikkulapsille suunnatusta robottiseikkailusta todella, todella synkäksi ja lapsipäähenkilöt sekä Mini-Conit työnnettiin syrjään. Furman toi kuvioihin mukaan alkuperäisestä, kymmenen vuotta aikaisemmin kirjoittamastaan Generation 1 sarjakuvasta paljon hahmoja, tilanteita ja mystiikkaa. Tarinassa vilahtaa lyhyesti jopa alkuperäinen Galvatron ja rinnakkaistodeellisuuskäsityksistäkin vihjaillaan muutamaan otteeseen. Sarjan lopussa Unicron saapuu Cybertronille ja Autobotit sekä Decepticonit joutuvat liittoutumaan ja taistelemaan kotimaailmansa puolesta.
Animaatiosarja

Sarja alkaa kertoa tarinaa alusta asti lasten näkökulmasta. Siitä, miten he tapasivat Mini-Conit ja myöhemmin Autobotit ja Decepticonit. Armadaa voisi verrata lähinnä Pokémon ja Digimon tyyliin tuottamaksi matkijaksi. Pokemonien sijasta sarjassa Autobotit ja Decepticonit metsästävät Mini-Coneja. Sarja toimii pitkään tämän pohjalla ja muutamia uusia hahmoja tulee mukaan, molempien liittojen puolelle. Jotkut Mini-Conit pystyvät muodostamaan voimakkaita aseita kuten Tähtimiekka (Star Saber), Taivaankilpi (Skyboom Shield) ja Tuomionpäivän tykki (Requiem Blaster).
Sarjan puolivälissä meno kuitenkin vaihtuu, kun Megatron pettääkin häntä uskollisesti seuraavan Starscreamin ja on valmis uhraamaan tämän. Starscream raivostuu ja joutuu pakenemaan. Hän liittyy Autobotteihin ja auttaa näitä vapauttamaan Decepticonien vankina pitämiä Mini-Coneja. Myöhemmin Sideways houkuttelee Decepticonstrategisti Thrustin auttamaan transformerien pahan jumala Unicronin herättämisessä. He varastavat Mini-Con -aseet ja herättävät Unicronin. Samaan aikaan Megatronista tulee Galvatron. Toisin kuin missään muussa jatkumossa tai Armada sarjakuvassa, Unicron vaikuttaa enemmänkin pelkältä nukelta, joka ei tunnu tekevän mitään oma-aloitteista. Lopussa Starscream, Thrust ja Sideways kuolevat sekä Unicron katoaa räjähdyksen seurauksesta. Galvatronin ja Unicronin oletetaan kuolleen ja Optimus Primen vastuulle tulee johtaa transformerit kohti valoisampaa tulevaisuutta.
Hahmot > Autobotit

Optimus Prime (Japanissa Convoy)
Hot Shot (Japanissa Hot Rod)
Red Alert (Japanissa Ratchet)
Smokescreen/Hoist (Japanissa Grap)
Scavenger (Japanissa Devastar)
Blurr (Japanissa Silverbolt)
Jetfire
Sideswipe (Japanissa Stepper)
Overload (Japanissa Ultra Magnus)
Hahmot > Decepticonit

Megatron/Galvatron
Starscream
Demolishor (Japanissa Ironhide)
Cyclonus (Japanissa Sandstorm)
Thrust
Tidal Wave (Japanissa Shockwave)
Wheeljack (Japanissa Rampage)
Hahmot > Unicronin liittolaiset

Sideways (Unicron toisessa muodossa, Japanissa Double-Face)
Thrust (lopussa)
Hahmot > Mini-Conit > Autobottien Mini-Conit

Sparkplug (Optimuksen Mini-Con)
Jolt (Hot Shotin Mini-Con)
Longarm (Red Alertin Mini-Con)
Liftor (Smokescreenin Mini-Con)
Rollbar (Scavengerin Mini-Con)
Incinerator (Blurrin Mini-Con)
Comettor (Jetfiren Mini-Con)
Nightbeat (Sideswipen Mini-Con)
Hahmot > Mini-Conit > Decepticonien Mini-Conit

Leader-1 (Megatronin Mini-Con)
Blackout (Demolishorin Mini-Con)
Swindle (Starscreamin Mini-Con)
Crumplezone (Cyclonusin Mini-Con)
Inferno (Thrustin Mini-Con)
Ramjet (Tidal Waven Mini-Con)
Wind Sheer (Wheeljackin Mini-Con)
Hahmot > Mini-Conit > Muut Mini-Conit

Street Action Mini-Con Team – Lasten Mini-Conit:
High Wire
Grindor
Sureshock
Air Defense Mini-Con Team – Tähtimiekan (Star Saber) Mini-Conit
Jetstorm
Sonar
Runway
Race Mini-Con Team – Taivaankilven (Skyboom Shield) Mini-Conit
Mirage
Dirt Boss
Downshift
Space Mini-Con Team – Tuomionpäivän tykin (Requiem Blaster) Mini-Conit
Sky Blast
Payload
Astroscope
Land Military Mini-Con Team
Bonecrusher
Knock Out
Wreckage
Destruction Mini-Con Team
Buzzsaw
Drill Bit
Dualor
Air Military Mini-Con Team
Gunbarrel
Terradive
Thunderwing
Hahmot > Ihmiset

Bradley "Rad" White
Carlos Lopez
Alexis Thi Dang
Billy
Fred